laion/Wikipedia-Exotic huggingface dataset:
Nguyễn Ngọc Trường Sơn

Nguyễn Ngọc Trường Sơn (sündinud 23. veebruaril 1990 Rạch Giás) on vietnami maletaja, rahvusvaheline suurmeister (2005). 2000. aastal tuli Nguyễn Hispaanias Oropesa del Maris noorte maailmameistriks U10-vanuseastmes. Suurmeistriks sai ta 14-aastaselt 2005. aastal. Kolm aastat varem oli ta FIDE-lt saanud rahvusvahelise meistri nimetuse. Ta on abielus naiste malesuurmeistri Phạm Lê Thảo Nguyêniga. Nguyễn Ngọc Trường Sơn FIDE andmebaasis
Bartosz Soćko

Bartosz Soćko (sündinud 10. novembril 1978 Piasecznos) on poola maletaja ja maletreener, rahvusvaheline suurmeister (1999), FIDE vanemtreener (2015). Soćko sai suurmeistriks 21-aastaselt 1999. aastal. Neli aastat varem oli ta FIDE-lt saanud rahvusvahelise meistri nimetuse. 2006. aastal võitis Biel Openi. 2008. aastal tuli Soćko Poola malemeistriks. Poola võistkonna koosseisus on ta mänginud kuuel maleolümpial (2000–2010). Soćko on abielus malesuurmeister Monika Soćkoga. Bartosz Soćko (2012) Monika ja Bartosz Soćko (2004)  Bartosz Soćko – pildid, videod ja helifailid Wikimedia Commonsis Bartosz Soćko FIDE andmebaasis
Laurent Fressinet

Laurent Fressinet (sündinud 30. novembril 1981 Daxis) on prantsuse maletaja, rahvusvaheline suurmeister (2000). Fressinet sai suurmeistriks 19-aastaselt 2000. aastal. Kaks aastat varem oli ta FIDE-lt saanud rahvusvahelise meistri nimetuse. Ta on kahekordne Prantsusmaa malemeister (2010, 2014). 2012. aastal Plovdivis toimunud Euroopa meistrivõistlustel võitis ta hõbemedali. Fressinet on abielus 2006. aastast malesuurmeister Almira Skripchenkoga.  Laurent Fressinet – pildid, videod ja helifailid Wikimedia Commonsis Laurent Fressinet FIDE andmebaasis
Joël Lautier

Joël Lautier (sündinud 12. aprillil 1973 Torontos) on prantsuse maletaja ja maletreener, rahvusvaheline suurmeister (1990), FIDE vanemtreener (2006). Lautier tuli 1986. aastal San Juanis noorte maailmameistriks U14-vanuseastmes. 1988. aastal võitis ta 15-aastaselt Adelaide'is juunioride maailmameistrivõistlused. Tiitliga kaasnes FIDE-lt rahvusvahelise meistri nimetus. Suurmeistriks sai Lautier 17-aastaselt 1990. aastal. Ta on kahekordne Prantsusmaa malemeister (2004, 2005). Aastatel 1997–2002 oli Lautier abielus malesuurmeister Almira Skripchenkoga.  Joël Lautier – pildid, videod ja helifailid Wikimedia Commonsis Joël Lautier FIDE andmebaasis
Christopher Repka

Christopher Repka (sündinud 6. oktoobril 1998 Stará Ľubovňas) on slovaki maletaja, rahvusvaheline suurmeister (2018). Repka sai suurmeistriks 20-aastaselt 2018. aastal. Kaks aastat varem oli ta FIDE-lt saanud rahvusvahelise meistri nimetuse. 2017. aastal tuli ta Slovakkia malemeistriks. Tema vanemad on samuti maletajad: ema on naiste malesuurmeister Eva Repková ja isa liibanonlasest rahvusvaheline meister Fadi Eid.  Christopher Repka – pildid, videod ja helifailid Wikimedia Commonsis Christopher Repka FIDE andmebaasis
Salutaguse (Kohila)

Salutaguse on küla Rapla maakonnas Kohila vallas, asub Tallinnast 26 km kaugusel. Kohila valla jätkuv areng ning Tallinna lähedus on toonud positiivset mõju ka Salutaguse küla arengule.[viide?] Salutaguse on 17. sajandil rajatud vasalliüksuse järgne küla. Salutaguse küla on kirjalikes allikais esmamainitud 1324. aastal (Salletake), mõis Sallentack eraldati Angerjast 1700. aastal. 1879. aastani kuulus mõis Meyendorffidele. 1879. aastast oli ta Ungern-Sternbergide ja Rammide valduses. Mõisa viimane võõrandamiseelne omanik oli Fridolf von Ramm. Mõisasüdame järgmine omanik Konstantin Busch asutas 1930. aastal sinna (Eestis siiani ainsana) tegutseva pärmitehase. Pärast 1980. aastatel toimunud põlengut mõisa peahoonet ei taastatud, ohtlikud varemed lammutati lõplikult 23. veebruaril 2012. Salutaguse mõisast on seni alles pargis olev aiapaviljon, mis on tihti külaürituste keskuseks ja abihooned. 1860. aastal rajati Salutaguse pärmitehas, mis 1994. aastast kuulub Kanada ettevõttele Lallemand. Eesti Vabariigi 100. aastapäeva tähistava juubeliaasta kevadel istutati Salutagusele tammeallee, kus kasvab 100 tamme. Salutaguse tammeallee avati pidulikult 1. juunil 2018. Salutagusel on sündinud baltisaksa ajaloolane ja Venemaa keisririigi ametnik Axel von Gernet. Salutagusele soovivad arendajad luua uue ökoelamurajooni. Axel von Gernet Salutaguse mõis Statistikaameti statistika andmebaas, vaadatud 5.01.2024. Eesti haldus- ja asustusjaotuse klassifikaator, vaadatud 9.06.2014. "Salutaguse". Завод, который работает уже 160 лет, Деловые ведомости, 24.06.2019
Richárd Rapport

Richárd Rapport (sündinud 25. märtsil 1996 Szombathelys) on ungari maletaja, rahvusvaheline suurmeister (2010). Rapport sai suurmeistriks 14-aastaselt 2010. aastal. Aasta varem oli ta FIDE-lt saanud rahvusvahelise meistri nimetuse. 2017. aastal tuli ta Ungari malemeistriks. Juunis-juulis 2022 Madridis peetud MM-võistluste tiitlipretendentide turniiril jäi Rapport kaheksandaks (võitis Jan Nepomnjaštši). Ta abiellus 2016. aastal serblannast naiste malesuurmeistri Jovana Rapportiga.  Richárd Rapport – pildid, videod ja helifailid Wikimedia Commonsis Richárd Rapport FIDE andmebaasis
Robert Fontaine

Robert Fontaine (sündinud 18. novembril 1980 Pariisis) on Šveitsi maletaja, rahvusvaheline suurmeister (2002). Fontaine sai suurmeistriks 22-aastaselt 2002. aastal. Viis aastat varem oli ta FIDE-lt saanud rahvusvahelise meistri nimetuse. Ta mängis kuni 2016. aastani Prantsusmaad ja aastatel 2016–2018 Monacot esindades. Alates 2018. aastast esindab Fontaine rahvusvahelistel malevõistlustel Šveitsi. 2004. aastal mängis ta Mallorcal Prantsusmaa võistkonna koosseisus maleolümpial. Robert Fontaine FIDE andmebaasis
Abaco saared

Abaco saared on Bahama saarte hulka kuuluv väike saarestik, mille moodustavad Great Abaco ja Little Abaco ning hulk väiksemaid laide. Saarte kogupindala on 2009 km² ja elanike arv umbes 17 000. Saartel asub 7 Bahama kohalikku omavalitsust 31st. Bahama iseseisvumisel 1973. aastal soovis suur osa saarte elanikest jääda Briti võimu alla. 1. septembril 2019 tabas saari orkaan Dorian, mis põhjustas ulatuslikke purustusi.
Tanja Tuominen

Tanja Tuominen (sündinud 4. juulil 1979) on soome maletaja, naiste rahvusvaheline meister. Tuominen on kahekordne Soome naiste malemeister (2012, 2013). Ta mängis 2012. ja 2014. aastal Soome naiskonna koosseisus naiste maleolümpial (esimesel laual). Tanja Tuominen FIDE andmebaasis Tanja Tuominen. chess-db.com
Anastasia Keinänen

Anastasia Keinänen (sünninimi Anastasia Nazarova; sündinud 4. augustil 2001 Peterburis) on Soome maletaja, naiste rahvusvaheline meister (2024). Keinänen on viiekordne Soome naiste malemeister (2015–2019). Esimest korda tuli ta Soome meistriks 14-aastaselt (2015). Ta on mänginud Soome naiskonna koosseisus neljal naiste maleolümpial (2012–2018; esimesel laual 2016. ja 2018. aastal). Ta täitis 2019. aastal teist korda naiste rahvusvahelise meistri normi. Aprillis 2018. aastal võttis Keinänen osa Sotšis toimunud Venemaa kuni 19. aastaste neidude meistrivõistlustest, kus ta esines Peterburi mängijana ja võitis pronksmedali. Veebruaris 2019 võitis ta pronksmedali Borgarnesis peetud Põhjamaade noorte meistrivõistlustel. 2023. aastal osales ta koos abikaasa Toivo Keinäneniga Viljandis peetud Ilmar Raua 57. mälestusturniiril, kus saavutas naistest kolmanda koha (üldarvestuses 15. koht). Abikaasa tuli turniiri võitjaks. Первенство России 2018 года по шахматам. ruchess.ru Nordic Youth Chess Championship 2019 - A-group. chess-results.com Anastasia Nazarova FIDE andmebaasis Anastasia Nazarova. shakkiliitto.fi Anastasia Nazarova jälleen ylivoimainen voittaja. shakkiliitto.fi, 19. juuni 2019
Vilka Sipilä

Vilka Sipilä (sündinud 13. detsembril 1987) on soome maletaja, rahvusvaheline meister (2012). Sipilä on kahekordne Soome malemeister (2012, 2016). Ta on mänginud Soome võistkonna koosseisus viiel maleolümpial (2010–2018). 2013. aastal täitis ta kahel korral rahvusvahelise suurmeistri normi. FIDE-lt selle nimetuse saamiseks on vaja täita suurmeistri norm veel kolmaski kord. 2012 – Soome Maleliit valis ta aasta maletajaks 2013 – Soome Maleliit valis ta aasta maletajaks Vilka Sipilä FIDE andmebaasis
Duhhovštšina

Duhhovštšina on linn Venemaal Smolenski oblastis, Duhhovštšina rajooni keskus. Asub 57 km Smolenskist kirdes. Duhhovštšinat on kirjalikult esmamainitud 17. sajandil. 1777. aastal sai linnaõigused. Linnas on leivatehas ja puidutööstuse ettevõtted. 1989. aasta rahvaloenduse andmetel oli linnas 5747 elanikku. 2018. aasta alguses oli Duhhovštšinas 4103 elanikku ja 2020. aasta alguses 3909 elanikku. See on üks väiksemaid Venemaa linnu. Q126974795
Qiyu Zhou

Qiyu Zhou (hiina 周齐宇; sündinud 6. jaanuaril 2000 Jingzhou Shis Hubeis) on hiina päritolu Kanada maletaja, naiste suurmeister (2017). Zhou elas koos vanematega kuni 2004. aastani Prantsusmaal, aastatel 2004–2011 Soomes ja alates 2011. aastast elab ta Kanadas Ottawas. Ta võitis 2008. aastal Vũng Tàus peetud noorte maailmameistrivõistlusel neidude U8-vanuseastmes hõbemedali. 2010. aastal tuli ta 10-aastaselt Soome naiste malemeistriks ja Põhjamaade noorte malemeistriks neidude U10-vanuseastmes. 2014. aastal sai ta Durbanis noorte maailmameistrivõistlustel neidude U14-vanuseastmes kuldmedali. 2016. aastal võitis Zhou Kanada naiste malemeistrivõistlused, mis oli ühtlasi FIDE tsooniturniir, kust parim pääses 2017. aastal Teheranis toimunud naiste maailmameistrivõistlustele (64 osavõtjat, nokautsüsteem). Zhou sai seal turniiritabelis 54. asetuse. Avaringis kaotas ta Natalja Pogoninale ja 32 parema hulka ei pääsenud. Zhou on mänginud Kanada naiskonna koosseisus kolmel naiste maleolümpial (2014–2018). Qiyu Zhou FIDE andmebaasis
Yuanling Yuan

Yuanling Yuan (sündinud 3. juunil 1994 Shanghais) on hiina päritolu Kanada maletaja, naiste rahvusvaheline meister (2009). Yuan asus koos vanematega 1999. aastal Kanadasse. Ta lõpetas 2016. aastal Yale'i Ülikooli majandusteaduse alal. Ta on 2016. aasta Kanada naiste malemeister. 2008. aastal tuli Yuan San Salvadoris Panameerika naiste malemeistrivõistlustel teiseks. 15-aastaselt 2009. aastal sai ta FIDE-lt rahvusvahelise meistri nimetuse. Yuan kvalifitseerus FIDE tsooniturniiri võiduga (2014. aastal Kanadas) 2015.aastal Sotšis toimunud naiste maailmameistrivõistlustele (64 osavõtjaga), kus sai turniiritabelis 56. asetuse. Avaringis kaotas ta selle turniiri võitnud Marija Muzõtšukile tulemusega 1½:2½ ja 32 parema hulka ei pääsenud. Ta mängis Kanada naiskonna koosseisus kuuel naiste maleolümpial (2008–2018).  Yuanling Yuan – pildid, videod ja helifailid Wikimedia Commonsis Yuanling Yuan FIDE andmebaasis
Anna Burtasova

Anna Burtasova (vene keeles Анна Денисовна Буртасова Anna Denissovna Burtassova; sündinud 19. veebruaril 1987 Vladimiris) on vene päritolu Kanada maletaja, naiste suurmeister (2009). Burtasova on lõpetanud Vladimiri riikliku ülikooli juristina. Ta on tegutsenud juristi, maletreeneri ja maleajakirjanikuna. 2018. aastast elab ta Kanadas. Malet hakkas ta mängima kuueaastaselt. 2002. aastal tuli Burtasova Venemaa noortemeistriks neidude U16-vanuseastmes. FIDE-lt sai ta 2004. aastal naiste rahvusvahelise meistri nimetuse. Naiste suurmeistri normi täitis ta 2006., 2007. ja 2009. aastal. 2019. aastast esindab Burtasova rahvusvahelistel malevõistlustel Kanadat.  Anna Burtasova – pildid, videod ja helifailid Wikimedia Commonsis Anna Burtasova FIDE andmebaasis
Fassett (graafika)

Fassett graafika ja trükikunsti kontekstis on trükiplaadi või klišee kaldselt mahalihvitud serv. Fasseti ülesandeks on hoida ära trükipaberi rebenemine trükiprotsessi käigus. Kaldserv laseb trükipressi valtsil plaadilt sujuvamalt maha veereda ja surve paberile pole servas nii järsk. Tavaliselt fasseti servad graafikaplaadil omakorda veel ümardatakse kergelt. Sügavtrükis kasutatava niisutatud paberi sisse – trükipaber on plaadist alati suurem – jääb fassetiserva jälg. See fassetijälg on heaks kvaliteeditunnuseks, mis laseb eristada käsitsi tehtud sügavtrükigraafikat odavamatest imitatsioonidest. Töö pealkiri, lehe ja seeria number, kunstniku signatuur ning dateering kirjutatakse vahetult fassetijäljest allapoole vasakule ja paremale. Graafikateose raamimisel ei tohi raam või paspartuu fassetijälge varjata. Trükinduses kasutatavate klišeede valmistamisel faasitakse umbes 5 mm laiune mittetrükkiva osa serv spetsiaalse fassetimasinaga. Faas Kunstileksikon. Eesti Klassikakirjastus, 2001
Natalia Khoudgarian

Natalia Khoudgarian (sündinud 1973 Moskvas) on armeenia päritolu Kanada maletaja, naiste rahvusvaheline meister (1996). Khoudgarian on neljakordne Kanada naiste malemeister (2006, 2007, 2011, 2012). Ta kvalifitseerus FIDE tsooniturniiri võiduga kolmel korral naiste maailmameistrivõistluste turniirile (2006, 2008, 2012). 2006. aastal Jekaterinburgis sai ta turniiritabelis 61. asetuse. Kaotas seal avaringis Aleksandra Kostenjukile. Septembris 2008 Naltšikis toimunud MM-i turniirist keeldus ta poliitilistel põhjustel osalemast (nagu ka USA maletaja Irina Krush). 2012. aastal MM-i turniiril Hantõ-Mansiiskis kaotas ta avaringis Zhao Xuele ja 32 parema hulka ei pääsenud. Ta on mänginud Kanada naiskonna koosseisus viiel naiste maleolümpial (1996, 2006, 2008, 2012, 2014). Natalia Khoudgarian FIDE andmebaasis
Nava Starr

Nava Starr, varem Nava Shterenberg, (sünninimi Nava Gordon; sündinud 4. aprillil 1949 Riias) on Kanada maletaja, naiste rahvusvaheline meister (1978). Pärast abiellumist emigreerus Starr koos abikaasaga 1975. aastal Nõukogude Liidust Kanadasse. Elama asuti Torontosse. Ta on 8-kordne Kanada naiste malemeister (1978, 1981, 1984, 1986, 1989, 1991, 1995, 2001). Starr kvalifitseerus FIDE tsooniturniiri võiduga kuuel korral naiste maailmameistrivõistlustele. Tsoonidevahelistel turniiridel sai ta 1979. aastal Alicantes 18 osavõtja seas 15. koha, 1982. aastal Bad Kissingenis 16 osavõtja seas 13. koha, 1990. aastal Genting Highlandsis 18 osavõtja seas 15. koha ja 1993. aastal Jakartas 39 osavõtja seas 36. koha. 2001. aastal Moskvas sai ta MM-i turniiril (64 osavõtjat, nokautsüsteem) turniiritabelis 55. asetuse. Starr kaotas avaringis Corina Peptanile ja 32 parema hulka ei pääsenud. Starr on mänginud Kanada võistkonna koosseisus 12 naiste maleolümpial (1976–1984, 1988, 1992–1996, 2002–2006). Nava Starr FIDE andmebaasis
Kabeli

Kabeli nime kannab Eestis mitu kohta: Kabeli on küla Harju maakonnas Kose vallas Kabeli, küla Lääne maakonnas Risti vallas Kabeli, küla Rapla maakonnas Kehtna vallas Kabeli, küla Lääne-Viru maakonnas Viru-Nigula vallas Kabeli, küla Lääne maakonnas Lääne-Nigula vallas Kabeli, endine küla Kullamaa kihelkonnas Piirsalu vallas Kabeli soo Järva maakonnas
Dina Kagramanov

Dina Kagramanov (sündinud 26. augustil 1986 Bakuus) on Aserbaidžaanist pärit Kanada maletaja, naiste rahvusvaheline meister (2009). Kagramanov on 2009. aasta Kanada naiste malemeister. Ta võitis 2009. aastal Kanadas peetud FIDE tsooniturniiri ja pääses 2010. aastal Antakyas toimunud naiste maailmameistrivõistluste turniirile (64 osavõtjat, nokautsüsteem), kus ta sai turniiritabelis 60. asetuse. Kagramanov kaotas seal avaringis Nana Dzagnidzele ja 32 parema hulka ei pääsenud. Ta on mänginud Kanada naiskonna koosseisus kolmel naiste maleolümpial (2002, 2008, 2010).  Dina Kagramanov – pildid, videod ja helifailid Wikimedia Commonsis Dina Kagramanov FIDE andmebaasis
Nino Batsiašvili

Nino Batsiašvili (gruusia keeles ნინო ბაციაშვილი; sündinud 1. jaanuaril 1987 Bathumis) on gruusia maletaja, rahvusvaheline suurmeister (2018). Batsiašvili on kahekordne Gruusia naiste malemeister (2015, 2018). Mais 2015 võitis ta Gruusias Tšakhvis toimunud Euroopa naiste meistrivõistlustel hõbemedali. 2016. aastal kvalifitseerus Batsiašvili Euroopa naiste meistrivõistlustel 2017. aastal Teheranis toimunud naiste maailmameistrivõistlustele (64 osavõtjat), kus sai 10. asetuse. Teises ringis kaotas ta Nino Hurtsidzele ja kaheksandikfinaali ei pääsenud. Novembris 2018 Hantõ-Mansiiskis toimunud MM-i turniirile pääses ta FIDE presidendi nominatsiooni kaudu. Teises ringis kaotas ta Zhai Mole ja 16 parema hulka ei pääsenud. Batsiašvili osales Gruusia naiskonna koosseisus kolmedel võistkondlikel maailmameistrivõistlustel: 2015. aastal Chengdu Shis sai kuldmedali, 2017. aastal Hantõ-Mansiiskis pronksmedali ja 2019. aastal Astanas pronksmedali. Euroopa võistkondlikel meistrivõistlustel Gruusia naiskonna koosseisus sai ta 2015. aastal Reykjaviks hõbemedali ja 2017. aastal Kreetal pronksmedali. Ta sai FIDE-lt 2004. aastal naiste rahvusvahelise meistri, 2008. aastal naiste suurmeistri, 2013. aastal rahvusvahelise meistri ja 2018. aastal rahvusvahelise suurmeistri nimetuse. Nino Batsiašvili FIDE andmebaasis
Tüvšintögsijn Battšimeg

Tüvšintögsijn Battšimeg (mongoli keeles Түвшинтөгсийн Батчимэг; sündinud 3. mail 1986 Ulaanbaataris) on mongoli maletaja, naiste suurmeister (2009). Battšimeg on kahekordne Mongoolia naiste malemeister (2011, 2016). Aastatel 2005–2009 mängis ta Ameerika Ühendriikide eest. 2006. aastal võttis ta osa 64 osavõtjaga USA lahtistest meistrivõistlustest, kus alustas väga hästi – esimese viie vooruga võitis ta kolme suurmeistrit ja tegi viigi Boriss Gulkoga. Ta sai FIDE-lt 2006. aastal naiste rahvusvahelise meistri, 2009. aastal naiste suurmeistri ja 2014. aastal rahvusvahelise meistri nimetuse. Tüvšintögsijn Battšimeg FIDE andmebaasis
Maria Velcheva

Maria Nikolaeva Velcheva (bulgaaria keeles Мария Николаева Велчева; sündinud 14. oktoobril 1976 Mezdras) on bulgaaria maletaja, naiste suurmeister (1999). Velcheva tuli 1995. aastal H̠olonis Euroopa naisjuunioride meistriks. Ta on viiekordne Bulgaaria naiste malemeister (1996, 1997, 1999–2001). 2006. aastal edukas esinemine Euroopa naiste meistrivõistlustel tagas talle koha 2008. aastal Naltšikis toimunud naiste maailmameistrivõistlustele (64 osavõtjat), kus ta kaotas avaringis Anna Muzõtšukile ja 32 parema hulka ei pääsenud. Velcheva on mänginud Bulgaaria võistkonna koosseisus 8 naiste maleolümpial (1996–2010). Ta sai FIDE-lt 2004. aastal naiste rahvusvahelise meistri ja 1999. aastal naiste suurmeistri nimetuse.  Maria Velcheva – pildid, videod ja helifailid Wikimedia Commonsis Maria Velcheva FIDE andmebaasis
Pringi (Viimsi)

Pringi on küla Harju maakonnas Viimsi vallas. Külas on Viimsi Püha Jaakobi kirik, Viimsi talveaed ja Rannarahva Muuseum. Maa-amet, vaadatud 21.11.2020. Statistikaameti statistika andmebaas, vaadatud 25.12.2023. Eesti haldus- ja asustusjaotuse klassifikaator, vaadatud 9.06.2014.
Iva Videnova

Iva Nikolova Videnova (bulgaaria keeles Ива Николова Виденова; sündinud 17. oktoobril 1987 Sofias) on bulgaaria maletaja ja maletreener, naiste suurmeister (2011). Videnova on kolmekordne Bulgaaria naiste malemeister (2012–2014). Ta on mänginud Bulgaaria naiskonna koosseisus kolmel naiste maleolümpial (2010–2014). Ta sai FIDE-lt 2010. aastal naiste rahvusvahelise meistri, 2011. aastal naiste suurmeistri ja 2015. aastal rahvusvahelise meistri nimetuse. Tegutseb ka treenerina. 2016. aastast FIDE treener.  Iva Videnova – pildid, videod ja helifailid Wikimedia Commonsis Iva Videnova FIDE andmebaasis
Nummis

Nummis (inglise keeles drum, saksa keeles Säulentrommel) on samba tüvese jätkukivi. Üksteise peale asetatuna ja sees asetsevate puit- ja metallpoltidega kindlustatuna moodustasid silinderja kujuga nummised antiikse samba. Nummistest koosneva sambatüvese alternatiiviks oli monoliidina välja raiutud sambatüves. Eestikeelne termin võib olla tuletatud vanakreeka mündi nummuse nimetusest. Tüves https://www.britannica.com/technology/drum-architecture "Arhiivikoopia". Originaali arhiivikoopia seisuga 16. august 2016. Vaadatud 2. septembril 2019.{{netiviide}}: CS1 hooldus: arhiivikoopia kasutusel pealkirjana (link) Kunstileksikon- Eesti Klassikakirjastus, 2001 Sambatüvese kokkupanek nummistest (foto ja joonis)
Anya Corke

Anya Sun Corke (sündinud 12. septembril 1990 Californias) on Inglismaa maletaja, naiste suurmeister (2004). Corke mängis rahvusvahelistel malevõistlustel kuni 2009. aastani Hongkongi eest. Ta on neljakordne Honkgongi malemeister (2004–2006 ja 2008; naiste ja meeste seas). 2004. aastal tuli ta Briti noortemeistriks ja Singapuris Aasia noortemeistriks neidude U14-vanuseastmes. 2012. aastal İstanbulis mängis Corke Inglismaa võistkonna koosseisus naiste maleolümpial.  Anya Corke – pildid, videod ja helifailid Wikimedia Commonsis Anya Corke FIDE andmebaasis
Svetlana Petrenco

Svetlana Petrenco (sündinud 27. mail 1974) on Moldova maletaja, naiste suurmeister (2001). Petrenco on 11-kordne Moldova naiste malemeister (1993, 1998–2001, 2012, 2013, 2015–2018). 2005. aastal võitis ta Moldova lahtised meistrivõistlused (võistles koos meestega). Ta mängis naiste maailmameistrivõistlustel. 1995. aastal tsoonidevahelisel turniiril Chișinăus jagas ta 52 osavõtja seas 43.–48. kohta. 2001. aastal MM-i turniiril Moskvas (64 osavõtjat, nokautsüsteem) kaotas ta teises ringis Zhu Chenile, 2004. aastal MM-i turniiril Elistas kaotas ta avaringis Natalja Žukovale. Ta on mänginud Moldova naiskonna koosseisus 9 naiste maleolümpial (1998, 2002–2016). Petrenco sai FIDE-lt 1996. aastal naiste rahvusvahelise meistri, 2001. aastal naiste suurmeistri ja 2004. aastal rahvusvahelise meistri nimetuse.  Svetlana Petrenco – pildid, videod ja helifailid Wikimedia Commonsis Svetlana Petrenco FIDE andmebaasis
Diana Baciu

Diana Baciu (sündinud 26. märtsil 1974) on Moldova maletaja, naiste rahvusvaheline meister (2013). Baciu on 2009. aasta Moldova naiste malemeister. 2011. aastal tuli ta Bulgaarias Albenas Euroopa noortemeistriks neidue U18-vanuseastmes. Ta on mänginud Moldova naiskonna koosseisus viiel naiste maleolümpial (2010–2018; kolmel viimasel mängis esimesel laual). Diana Baciu FIDE andmebaasis
Pringi (Otepää)

Pringi on küla Valga maakonnas Otepää vallas. Enne Eesti omavalitsuste haldusreformi 2017. aastal kuulus küla Sangaste valda. Külas asub Pringi ohvrimägi, millel on ohvrikivi ja olid pühaks peetud tammed. Maa-amet, vaadatud 21.11.2020. Statistikaameti statistika andmebaas, vaadatud 9.07.2024. Eesti haldus- ja asustusjaotuse klassifikaator, vaadatud 9.06.2014.
Monoliit (kunst)

Monoliit (vanakreeka keeles μονόλιθος monólithos 'ühest kivist', sõnadest μονο- mono- 'üks-' ja λίθος líthos 'kivi') on ühest kiviplokist valmistatud skulptuur või arhitektuurne objekt (sammas, sillus vms). Rudston Monolith jt menhirid Vana-Egiptuse obeliskid Mükeene Lõvivärava uksepalendid, sillus ja sillusepealne reljeef Baalbeki Jupiteri templi poodiumi kivid (nn Trilithon) Traianuse samba kapiteel Pompeiuse sammas Aleksandrias Moaid Lihavõttesaarel Tiwanaku Päikesevärav Theoderichi mausoleumi kuppelkatus Obelisk Vatikanis Püha Peetruse väljakul Michelangelo "Taavet" Aleksandri ausammas (Александровская колонна) Talvepalee ees Peterburis Peterburi "Vaskratsaniku" pjedestaal Gustav Vigelandi skulptuur "Monolitten" Megaliit http://www.eki.ee/dict/vsl/index.cgi?Q=monoliit&F=M&C06=et Kunstileksikon. Eesti Klassikakirjastus, 2001
Gulishan Nahbajeva

Gulishan Saifulinkõzõ Nahbajeva (kasahhi keeles Гүлісхан Сайфулинқызы Нахбаева; sündinud 20. juunil 1991 Šõmkentis) on kasahhi maletaja, naiste suurmeister (2018). Nahbajeva on 7-kordne Kasahstani naiste malemeister (2011–2014, 2017–2019). 2017. aastal Chengdu Shis võitis ta Aasia naiste meistrivõistlustelt hõbemedali. Ta mängis naiste maailmameistrivõistluste turniiridel (64 osavõtjat, nokautsüsteem) 2015. ja 2018. aastal, kuid 32 parema hulka ei pääsenud. Ta sai FIDE-lt 2010. aastal naiste rahvusvahelise meistri, 2012. aastal naiste suurmeistri ja 2018. aastal rahvusvahelise meistri nimetuse.  Gulishan Nahbajeva – pildid, videod ja helifailid Wikimedia Commonsis Gulishan Nahbajeva FIDE andmebaasis